શાહરુખ-કાજોલની જોડી ફરી આવી રહી છે, રોહિત શેટ્ટીની ફિલ્મ છે, ‘હમ’ની રીમેક છે વગેરે પ્રચારના હથોડા છેલ્લાં કેટલાંય અઠવાડિયાંથી આપણા માથે મરાઈ રહ્યા હતા. જાણે થિયેટરમાં સાક્ષાત દેવદર્શન થવાનાં હોય એમ ટિકિટના ભાવ પણ રૉકેટની જેમ આસમાને પહોંચાડી દેવાયેલા. લેકિન આખિર જિસકા ડર થા વહી હુઆ. જમાના જૂની ચપટીક સ્ટોરીને ફૂવડ કૉમેડી અને ઘોંઘાટિયા ઍક્શન-સીક્વન્સ સાથે પૅક કરીને ફરી પાછી પીરસી દેવામાં આવી છે.